বাগেরহাট, ২৬ জুন (শীর্ষ নিউজ ডটকম): বাগেরহাটের রামপালে অজ্ঞাত এক শিশুর (১২) লাশ উদ্ধার করা হয়েছে। আজ রোববার সকালে তেতুলিয়া সেতু সংলগ্ন রাস্তার পাশ থেকে পুলিশ লাশটি উদ্ধার করে।  রামপাল থানার ফয়লা পুলিশ ফাঁড়ির উপ-পরিদর্শক ফারুক আহম্মেদ জানান, সকালে খুলনা-মংলা মহাসড়কের তেতুলিয়া সেতু সংলগ্ন রাস্তার পাশে লাশটি পড়ে থাকতে দেখে স্থানীয়রা থানায় খবর দেয়। পুলিশ ঘটনাস্থলে এসে লাশ উদ্ধার করে মর্গে  প্রেরণ করে। নিহতের মাথা ও পায়ে আঘাতের চিহ্ন রয়েছে। শনিবার রাতের কোনো এক সময় দ্রুতগামী গাড়ির ধাক্কায় তার মৃত্যু হতে পারে বলে প্রাথমিকভাবে পুলিশ ধারণা করছে।  (শীর্ষ নিউজ ডটকম/প্রতিনিধি/সাখা/শাসি/১৬.৩০ ঘ.)